text: Eingin gasskreppa í Evropa á hesum sinni
text: #000001
text: Í morgun lat Gazprom uppaftur fyri Nord Stream 1 gassinum, og tað forðar fyri eini stórari gasskreppu í Evropa - í hvussu er júst nú
text: #000002
text: Hetta hendir júst 10 dagar eftir, at felagið skrúvaði fyri gassinum til stóran part av Evropa og her fyrst og fremst til Týskland, nú gassleiðingin skuldi umvælast. Stórur spenningur hevur verið serstakliga í Týsklandi, um Russland yvirhøvur fór at lata uppaftur fyri gassinum fyri harvið at revsa lond í Evropa, sum hava sett í verk sanktiónir móti Russlandi. Hetta upplýsa altjóða miðlar í morgun.
text: #000003
text: Kortini er veitingin ikki eins stór, sum hon var undan umvælingararbeiðinum, men umboð fyri Nord Stream 1 sigur, at skjótt verður full framleiðsla aftur. Og hóast gassið nú flýtur aftur, so er stórur ivi um, hvussu leingi tað varar. Stjórnarleiðarar í Evropa bera nevniliga ótta fyri, at Russland kann skrúva fyri aftur gassinum, um ikki lond vilja ganga undir russisk krøv. Týskland er størsti keyparin av russiskum gassi. Flestu húsarhaldini brúka gass. Haraftrat kemur tungídnaðurin, sum burturav er bundin at russiska gassinum. Heilar 26 mió. húsarhald í Evropa brúka gass úr Russlandi.
text: #000004
text: Í gjár gjørdi leiðslan í ES greitt, at Evropa má fara undir at minka um gassnýtsluna við 15% komandi mánaðirnar, uttan mun til hvat Russland fer at gera. Hóast Russland letur uppaftur fyri gassinum, so fer tað kortini at varðveita minkingina uppá 40%, sum hevur verið galdandi í eina tíð. Ein eygleiðari sigur við danska útvarpið í morgun, at stórur møguleiki er fyri, at Putin fer at skrúva niður aftur fyri gassinum fyri at skapa spjaðing í Evropa. Hann kann grundgeva fyri hesum við tøkniligum avbjóðingum ella rætt og slætt siga, at ávís lond og øki, sum ikki vilja gera eftir russiskum boðum, fáa ikki alt tað gassið teimum tørvar.
text: #000005
text: Evropa hevur tørv á at fylla gassgoymslurnar fyri at kunna klára ein kaldan vetur. Tí vil ein minking í nýtsluni samtíðis, sum skrúvað er frá aftur gassinum, fylla goymslurnar skjótari.
text: #000006
text: 32% av gassnýtsluni í Evropa koma úr Russlandi. Undan krígnum í Ukraina var hetta talið væl størri
text: #000007
text: Helvtin av orkuni frá vindmyllulundum fer til spillis
text: #000012
text: Oljuprísur uppá 100 dollarar í eygsjón
text: #000014
text: Russland sendir oljutangaskip norður um Sibiria
text: #000015
text: Byggja heimsins størstu vindmylnuhøll í Esbjerg
text: #000016
text: Bera ótta fyri nýggjum grønum brennievnum
text: #000017
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000021
text: Fyristing tel. 20 80 80 [email protected]
text: #000022